એક તંદુરસ્તી ભરી જીવન શૈલી અપનાવવા માટે ક્યારેય વહેલું કે મોડું થયું હોતું નથી. અને તંદુરસ્તી ભરી જીવનશૈલી એટલે શું? એક સંતુલિત જીવન એ તંદુરસ્ત જીવન છે: સંતુલિત આહાર, કાર્ય અને કસરત. જો તે શરીર માટે નહિ હોય તો તેનો કોઈ અર્થ નથી. તમારા શરીર સાથે મિત્રતા કેળવો, તેને પ્રેમ અને કાળજી પૂર્વક રાખો. તમારી જાતને પ્રેમ કરો. તમારું શરીર તમારા જીવનનું, રોજગારીનું અને અનુભવો માટેનું હથિયાર છે. તે તમારા આત્માનું પીંજરું નથી પણ જ્ઞાન અને અંત:સ્ફૂરણાનું એક વાહન છે. દરેક જ્ઞાનની પ્રાપ્તિ ઇન્દ્રિયો દ્વારા થતી હોય છે.